अगर नेस्ट छिपा हुआ या पहुँचने योग्य न हो तो यह तरीका सबसे अच्छा है। इसमें आप चींटियों को नेस्ट से बाहर आकर्षित करने के लिए विषैला बेट इस्तेमाल करेंगे। वे उसे उठाकर अपने नेस्ट में ले जाएँगी और तीन दिन में चींटियों की आबादी विष से नष्ट हो जायेगा। आप कारपेंटर ऐन्ट टॉक्सिक जेल बेट (carpenter ant toxic gel bait) खरीदें और उसे एक चम्मच चीनी और एक चम्मच दूध के साथ मिलाएं। जहाँ पर उनके होने का संदेह हो, उस जगह के पास थोड़ा सा रखें। चींटियों के बाहर आने और  बेट ले जाने का इंतज़ार करें।  यह जरुरी है कि आप धीरे काम करने वाला बेट लें। अगर वह काम करने वाली चींटियों को नेस्ट में वापस जाते समय मार देगा तो नेस्ट में रहने वाली बाकी हजारों चींटियों पर उसका कोई प्रभाव नहीं पड़ेगा। एक ऐसा बेट चुनें जिसे काम करने में करीब तीन दिन लगें।  अगर आपको नेस्ट में से कारपेंटर ऐन्ट्स की पंक्ति आती हुई दिखे तो उसके ऊपर कभी भी इंसेक्टिसाइड स्प्रे न करें। इससे बाकी चींटियों पर कोई असर नहीं होगा। वे खतरे को पहचान लेंगी और दूसरे नेस्ट्स बनाने के लिए फैल जाएँगी।  मान लीजिये आपके घर में बच्चे या पालतू पशु हैं तो विषैले बेट्स लगाने के लिए टैम्पर रेसिस्टेंट बेट स्टेशन्स (tamper resistant bait stations) इस्तेमाल करना अच्छा है। अगर नेस्ट आसानी से पहुँचने योग्य है तो आप यह तरीका अपनाकर रानी और पूरी कॉलोनी पर सीधे कारपेंटर ऐन्ट डस्ट लगा सकते हैं। इसके लिए आप एक कारपेंटर ऐन्ट डस्ट चुनें और पैकेज पर दिए गये निर्देशों के अनुसार नेस्ट पर लगायें।    डियाटोमेशिअस अर्त (Diatomaceous earth), एक नेचुरल नॉन टॉक्सिक डस्ट है जिसे आप अपने घर में विष लाये बिना कारपेंटर ऐन्ट्स को मार सकते हैं। अन्य रसायनिक डस्ट जैसे डेल्टा डस्ट (Delta Dust) और ड्रियोन पेस्ट इंसेक्टिसाइड डस्ट (Drione Pest Insecticide Dust) भी प्रभावशाली है, पर उसमें टोक्सिन्स होते हैं जो बच्चों और पालतू पशुओं के स्वास्थ्य के लिए खतरनाक हो सकते हैं। एक उद्यान का सामान बेचने वाली दुकान से बोरिक ऐसिड खरीदें। उसे चीनी के पाउडर के साथ करीब 1/3 चीनी और 2/3 बोरिक ऐसिड के अनुपात में मिलाएं। उस मिश्रण को बोतलों के ढक्कनों में भरें। आपने जहाँ पर चींटियों को देखा है उस जगह के आस पास उनको रखें। जब वे उसे लेकर नेस्ट में वापस जाएँगी, वे नेस्ट में मर जाएँगी। बोरिक ऐसिड चींटियों के शरीर के अंदर जाकर विघटित हो जाता है।

TL;DR in Vietnamese:
Dùng mồi độc. Tiêu diệt ổ kiến bằng cách rắc thuốc trực tiếp. Thử dùng mồi có axit boric.